
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2022)0223),
–	uzimajući u obzir članak 294. stavak 2. i članak 322. stavak 1. Ugovora o funkcioniranju Europske unije i članak 106.a Ugovora o osnivanju Europske zajednice za atomsku energiju na temelju kojeg je Komisija podnijela prijedlog Parlamentu (C9‑0179/2022),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Revizorskog suda od 31. listopada 2022.[footnoteRef:1], [1:  	SL C 446, 24.11.2022., str. 26.] 

–	uzimajući u obzir Međuinstitucionalni sporazum od 28. studenoga 2001. o sistematičnijem korištenju metode za preinačavanje pravnih akata[footnoteRef:2], [2:  	SL C 77, 28.3.2002., str. 1.] 

–	uzimajući u obzir pismo Odbora za pravna pitanja od 25. travnja 2023.  upućeno Odboru za proračun i Odboru za proračunski nadzor u skladu s člankom 110. stavkom 3. Poslovnika,
–	uzimajući u obzir privremeni sporazum koji je odobrio nadležni odbor u skladu s člankom 74. stavkom 4. Poslovnika te činjenicu da se predstavnik Vijeća pismom od 20. prosinca 2023. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir zajedničke rasprave Odbora za proračune i Odbora za proračunski nadzor u skladu s člankom 58. Poslovnika,
–	uzimajući u obzir članke 110. i 59. Poslovnika,
–	uzimajući u obzir mišljenje Odbora za regionalni razvoj,
–	uzimajući u obzir pismo Odbora za industriju, istraživanje i energetiku,
–	uzimajući u obzir izvješće Odbora za proračune i Odbora za proračunski nadzor (A9‑0180/2023),
A.	budući da, prema mišljenju savjetodavne skupine pravnih službi Europskog parlamenta, Vijeća i Komisije, prijedlog Komisije ne sadrži suštinske promjene osim onih koje su kao takve u prijedlogu navedene, te da se prijedlog, što se tiče kodifikacije nepromijenjenih odredaba prethodnih akata i tih promjena, ograničava samo na kodifikaciju postojećih akata bez njihove bitne promjene:
1.	usvaja sljedeće stajalište u prvom čitanju, uzimajući u obzir preporuke savjetodavne skupine pravnih službi Europskog parlamenta, Vijeća i Komisije:
2.	prihvaća zajedničku izjavu Parlamenta i Vijeća priloženu ovoj rezoluciji koja će biti objavljena u seriji C Službenog lista Europske unije;
3.	prihvaća zajedničku izjavu Parlamenta, Vijeća i Komisije priloženu ovoj rezoluciji koja će biti objavljena u seriji C Službenog lista Europske unije;
4.	prima na znanje izjave Komisije priložene ovoj Rezoluciji;
5.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
6.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

Stajalište Europskog parlamenta usvojeno u prvom čitanju 14. ožujka 2024. radi donošenja Uredbe (EU, Euratom) 2024/... Europskog parlamenta i Vijeća o financijskim pravilima koja se primjenjuju na opći proračun Unije (preinaka)
(S obzirom da je postignut sporazum Parlamenta i Vijeća, stajalište Parlamenta odgovara konačnom zakonodavnom aktu, Uredbi (EU, Euratom) 2024/2509.)








PRILOG ZAKONODAVNOJ REZOLUCIJI
Zajednička izjava o proračunskom tretmanu kamata ili drugih naknada koje se plaćaju za ukinute ili smanjene novčane kazne, druge kazne ili sankcije povodom donošenja Uredbe (EU, Euratom) 2024/2509
„Europski parlament i Vijeće složili su se da će se sve kamate ili druge naknade koje se plaćaju za ukinute ili smanjene novčane kazne, druge kazne ili sankcije knjižiti kao negativni prihodi tijekom trajanja aktualnog višegodišnjeg okvira. Riječ je o iznimci od zabrane negativnih prihoda, koja se primjenjuje samo u tom specifičnom i nepredvidivom slučaju.
Ne dovodeći u pitanje svoje ovlasti i uzimajući u obzir prethodna iskustva i očekivani razvoj događaja u budućnosti, Europski parlament, Vijeće i Komisija suglasni su, u skladu s primjenom proračunskih načela Financijske uredbe, razmotriti dugoročno održivo rješenje u pogledu financiranja takvih kamata ili drugih naknada koje će se primjenjivati nakon 2027., među ostalim u pogledu kamatne stope na iznos novčanih kazni ili drugih sankcija, koja se u takvim slučajevima isplaćuje kao odgovarajuća naknada štete poduzećima primateljima.”

Zajednička izjava Europskog parlamenta, Vijeća i Komisije o jedinstvenom alatu za rudarenje podataka i utvrđivanje razine rizika iz članka 36. Financijske uredbe povodom donošenja Uredbe (EU, Euratom) 2024/2509
„Europski parlament, Vijeće i Komisija („tri institucije”) prepoznaju važnost jačanja zaštite financijskih interesa Unije kako je potvrđeno u Međuinstitucijskom sporazumu od 16. prosinca 2020. i utvrđeno u članku 325. UFEU-a.
Tri institucije suglasne su da dotični alat treba dodatno razviti u skladu s pravilima o informatičkoj sigurnosti i zaštiti podataka. Kako bi se smanjilo administrativno opterećenje i izbjegli nerazmjerni troškovi povezani s troškovima IT-a za države članice i druge korisnike, u obzir će se uzeti odobreni sustavi koji se primjenjuju u državama članicama.
Tri institucije obvezuju se surađivati na daljnjem razvoju alata. Komisija potvrđuje da će nastaviti razvijati taj alat uz savjetovanje sa svojim korisnicima i pružati potporu državama članicama u vezi sa svim tehničkim pitanjima. Države članice surađivat će s Komisijom kako bi se omogućile sinergije potrebne za interoperabilnost s relevantnim informatičkim sustavima i bazama podataka.
Nakon ocjene Komisije kojom se na temelju kriterija iz članka 36. stavka 6. Financijske uredbe utvrđuje spremnost alata, tri institucije, ne dovodeći u pitanje svoje nadležnosti, obvezuju se ispitati i ponovno raspraviti obveznu upotrebu alata tijekom višegodišnjeg financijskog okvira u razdoblju nakon 2027.”
Jednostrana izjava Komisije o opozivima povodom donošenja Uredbe (EU, Euratom) 2024/2509
„U okviru pripreme za višegodišnji financijski okvir za razdoblje nakon 2027. Komisija će razmotriti pitanje proširenja mogućnosti za ponovno stavljanje na raspolaganje odobrenih sredstava koja odgovaraju opozivima. Time se ne dovodi u pitanje budući prijedlog Komisije o višegodišnjem financijskom okviru za razdoblje nakon 2027. ni pravo Komisije na zakonodavnu inicijativu, kako je utvrđeno u Ugovorima.” 

[bookmark: _GoBack]Jednostrana izjava Komisije o sustavu ranog otkrivanja i isključenja povodom donošenja Uredbe (EU, Euratom) 2024/2509

„Europska komisija potvrđuje važnost smanjenja administrativnog opterećenja tijela država članica u okviru ciljanog proširenja sustava ranog otkrivanja i isključenja (EDES) na podijeljeno upravljanje i izravno upravljanje s državama članicama. 
Komisija se obvezuje izraditi sveobuhvatne smjernice i državama članicama pružiti osposobljavanja o provedbi sustava EDES-a i korištenju njegovom bazom podataka. 
Komisija će nastaviti poboljšavati bazu podataka EDES-a, primjerice uvođenjem mogućnosti pretraživanja više subjekata i poboljšanjem izgleda baze podataka. 
Komisija će nastojati osigurati interoperabilnost informacijske tehnologije između EDES-a i relevantnih nacionalnih sustava kako bi se racionalizirao postupak i omogućile brže provjere situacija za isključenje relevantnih osoba ili subjekata. 
Komisija potvrđuje da nijedan zahtjev za dodatne informacije za potrebe EDES-a neće prelaziti ono što je strogo nužno i razmjerno te da će se s njim postupati u skladu s primjenjivim pravilima o zaštiti podataka. Treba naglasiti da u mišljenju Europskog nadzornika za zaštitu podataka o prijedlogu Komisije za preinaku Financijske uredbe nije izražena zabrinutost u pogledu EDES-a. 
Komisija se obvezala olakšati neometani prelazak na primjenu EDES-a u potpunoj suradnji s državama članicama.” 

